Rajske ptice
<s>Rajske ptice (ili Rajčice, lat. Paradisaeidae) su porodica ptica koja se svrstava u red vrapčarki (Passeriformes), podred ptica pjevica (Paseres).</s>

<s>Rasprostranjenost 
One žive u tropskim kišnim šumama Australije, na nekim otocima Moluka i, prije svega, na Novoj Gvineji.</s><s>Zahvaljujući tome, Novu Gvineju se često naziva još i "Otok rajskih ptica".</s><s>I na grbu Papue Nove Gvineje je rajska ptica.</s>

<s>Izgled 
Kad se vidi prekrasno perje ovih ptica, a uz to još i njihovo ponašanje u vrijeme parenja, lako je razumjeti zašto su ove ptice dobile svoje ime rajskih ptica.</s><s>Pri tome, posebno mužjaci padaju u oči svojim ekstremno šarenim perjem i njegovim širenjem u vrijeme udvaranja.</s><s>Vjerojatno nema boje koja se ne pojavljuje kod bar neke vrste ovih ptica (samo na Novoj Gvineji žive 43 poznate vrste, uz određenu vjerojatnost da, zbog teškog pristupa dolinama u brdima i planinama ovog otoka, još postoji poneka vrsta koja je znanosti nepoznata).</s><s>Pri tome, ženke su zbog spolnog dimorfizma često manje upadljive od mužjaka, ali ne uvijek.</s><s>Ima i vrsta kod kojih nema spolnog dimorfizma.</s>

<s>Razmnožavanje 
Koliko su ove ptice od vrste do vrste različite izgledom, isto tako im je vrlo različito i ponašanje u vrijeme parenja.</s><s>Neke vrste organiziraju prava natjecanja mužjaka za naklonost ženkâ.</s><s>Više mužjaka se okupi na određenom mjestu na koje izlaze teritorije više ženki, i dozivaju ih glasnim pozivima, a kad neka ženka dođe, šire perje i zabacuju ga iznad glave.</s><s>Ženka odabire jednog od mužjaka, pari se s njim, i zatim napušta "arenu" i sama se dalje brine o podmlatku.</s><s>Na taj način dominantni mužjak se može pariti s nizom ženki, dok drugi mužjaci ne dobivaju šansu za parenje.</s>

<s>Neke druge vrste odabiru za udvaranje vodoravnu granu drveta.</s><s>Na njoj plešu perjem podignutim u vis kao okovratnik oko glave.</s><s>No, oni to čine pojedinačno, i to na području na kojem živi ženka.</s><s>Ako ženka odluči pariti se s njim, on nakon toga traži područje na kojem živi druga ženka, i sve se ponavlja.</s>

<s>Ovi oblici parenja su razni vidovi poligamije, kad se uspješan mužijak pari istovremeno, odnosno, u istoj sezoni parenja, s više ženki.</s>

<s>Međutim, niti to nije pravilo za sve vrste.</s><s>Postoje i takve, koje njeguju monogamne odnose.</s><s>To znači, da mužjak ostaje uz ženku i nakon parenja, te pomaže u podizanju mladunaca.</s>

<s>Ishrana 
Postavlja se neizostavno pitanje zašto se pojedine vrste tako različito ponašaju.</s><s>Smatra se, da je odgovor vjerojatno u različitosti prehrambenih potreba među vrstama.</s><s>Neke vrste se hrane samo s određenom vrstom voća kojeg nema previše, pa je potrebno dvoje roditelja da nađu i donesu hranu.</s><s>Druge vrste su se specijalizirale za hranjivije plodove (Muškatni oraščić), a uz to se hrane i kukcima koje nije teško pronaći, pa majka može podići podmladak sama.</s>

<s>Rodovi i neke vrste</s>

<s>Reference</s>

<s>Literatura</s>

<s>Vanjske veze</s>

<s>Birds-of-Paradise Project website by the Cornell Lab of Ornithology 
 Bird-of-paradise videos and images  on the Internet Bird Collection
 Birds-of-paradise infographic produced for National Geographic</s>

<s>Pjevice</s>

